M15 soos afgeneem deur die Hubble-ruimteteleskoop. Die planetêre newel Pease 1 kan as ’n klein blou kol gesien word links onder die kern van die sterreswerm.
21h 29m 58,33
+12º 10' 1,2"
33 000 ligjare (10 000 parsek)
Messier 15 of M15 (ook bekend as NGC 7078 en GCl 120) is ’n bolvormige sterreswerm in die sterrebeeld Vlieënde Perd. Dit is in 1746 deur Jean-Dominique Maraldi ontdek. Charles Messier het dit in 1764 in sy katalogus van komeetagtige voorwerpe opgeneem. Teen ’n geraamde ouderdom van 12 miljard jaar is dit een van die oudste bekende bolvormige swerms.
M15 is sowat 33 600 ligjare van die Aarde af en het ’n deursnee van 175 ligjare. Dit het ’n absolute magnitude van -9,2, dus sowat 360 000 keer dié van die Son. Messier 15 is een van die digste bekende bolswerms in die Melkweg. Sy kern het ’n sogenaamde kerninstorting ondergaan en dit het dus ’n baie digte kern met ’n enorme getal sterre en moontlik ’n swartkolk. 
M15 het sowat 100 000 sterre, waarvan 112 sover bekend veranderlike sterre, is en 8 pulsars, insluitende ’n dubbel-neutronsterstelsel, M15 C. M15 bevat ook Pease 1, die eerste planetêre newel wat in ’n bolvormige sterreswerm ontdek is (in 1928). Sedertdien is nog net drie ander ontdek.
↑ 1,0 1,1 http://www.astropix.com/HTML/SHOW_DIG/M15_Pease1.HTM
↑ Gerssen, J.; van der Marel, R.P.; Gebhardt, K.; Guhathakurta, P.; Peterson, R.C.; Pryor, C. (2003). “Hubble Space Telescope Evidence for an Intermediate-Mass Black Hole in the Globular Cluster M15. II. Kinematic Analysis and Dynamical Modeling”. Astronomical Journal 125 (1): 376–377. DOI:10.1086/345574.
↑ Cohen, J.G.; Gillett, F.C. (1989). “The peculiar planetary nebula in M22”. Astrophysical Journal 346: 803–807. DOI:10.1086/168061.
SEDS: Messier 15
Messier 15, Galactic Globular Clusters Database
Messier 15 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Wikimedia Commons het meer media in die kategorie Messier 15.
Koördinate: 21h 29m 58.38s, 12° 10′ 00.6″
Ontsluit van "https://af.wikipedia.org/w/index.php?title=Messier_15&oldid=1448274"	Kategorieë: Messier-voorwerpeSterreswermsNGC-voorwerpeVlieënde Perd	Navigasie-keuseskerm
العربيةAsturianuAzərbaycancaБеларускаяБеларуская (тарашкевіца)‎БългарскиBosanskiCatalàCorsuČeštinaDeutschΕλληνικάEnglishEsperantoEspañolفارسیSuomiFrançaisעבריתHrvatskiMagyarBahasa IndonesiaItaliano日本語한국어LëtzebuergeschLietuviųMalagasyМакедонскиമലയാളംمازِرونیNederlandsNorsk nynorskNorsk bokmålPolskiPortuguêsRomânăРусскийSrpskohrvatski / српскохрватскиSimple EnglishSlovenčinaСрпски / srpskiSvenskaTürkçeУкраїнськаTiếng Việt中文Bân-lâm-gú	Wysig skakels	Die bladsy is laas op 22 April 2016 om 13:29 bygewerk.